Tiago Monteiro je upokojeni portugalski dirkač Formule 1. Debitiral je v sezoni 2005, ko je na kontroverzni dirki za Veliko nagrado ZDA, kjer je dirkalo le šest dirkačev, s tretjim mestom osvojil svojo edino uvrstitev na stopničke. Uvrstitev med dobitnike točk mu je uspela še na dirki za Veliko nagrado Belgije, kjer je zasedel osmo mesto. V naslednji sezoni 2006 se mu višje od devetega mesta ni uspelo uvrstiti, kasneje pa ni več dirkal v Formuli 1.